《九月晦日》
宋代·赵蕃

经旬不饮仍废诗，不唯多故病使之。
黄花潦倒乌桕赤，穷边物色分付谁。
空庭索索枯叶吹，气象如我{芥刂换恭下}且羸。
强思把笔与摹写，安得豪壮生毛锥。
秋冬之间获稻时，日脚苦翳雨脚垂。
鸠鸣远树蛙吠坎，宜我病骨病支持。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。